Det andet, og sidste egentlige album, ''[[Closer (Joy Division-album)|Closer]]'' fra 1980, skulle vise sig at blive bandets mesterværk, selv om det blev udgivet efter Curtis' selvmord. Indspilningen af albummet foregik i [[London]], og de fysiske og økonomiske rammer omkring indspilningen af ''Closer'' viste, at nok var bandet blevet umådelig populært, men økonomisk var det stadig langt fra stjernestatus. Bandet måtte således i denne periode klare sig for £5 om dagen, hvilket kun rakte til mad og drikke.<ref>Middles, Mick, Torn apart – The life of Ian Curtis, Omnibus Press 2006: 209</ref> Albummet, der inkluderede sange som "24 Hours", "Isolation" og "Decades", var retrospektivt også en klar indikation på Curtis' svigtende helbred og problemfyldte privatliv. Begge album var fyldt med Curtis' angstfyldte, mørke tekster om isolation og storbylivets forfald. Folkene omkring bandet var dog overbevist om, at Curtis' depressive image og følelsesladede tekster var en del af showet.<ref>Curtis, Deborah, Touching from a distance, Faber and Faber 1995: 81</ref>
Singlen "[[Love Will Tear Us Apart]]", også udgivet i 1980, er nok Joy Divisions mest kendte sang og eneste single-hit. Sangen nåede en trettendeplads på den engelske hitliste (albummet ''Closer'' nåede en sjetteplads på den engelsk hitliste).
Personbillede_savnes Musik